**Junior NBA-ს კემპი და მსოფლიო ჩემპიონატი**

ამერიკის ნაციონალურმა საკალათბურთო ასოციაციამ გასულ წელს პირველად გამართა Junior NBA-ის მსოფლიოს ჩემპიონატი, რომლისთვისაც მოთამაშეები მსოფლიოს ყველა კონტინენტზე, სპეციალური კემპების მეშვეობით შეარჩია.

ევროპის შესარჩევი კემპი სლოვენიაში გაიმართა, სადაც თავი კონტინენტის 17 ქვეყნის, მათ შორის საქართველოს წარმომადგენლებმაც მოიყარეს. ქალაქ როგლაში საქართველოდან 2017 წლის Junior NBA-GBF ლიგის გამორჩეული მოთამაშეები ლუკა ალავიძე, გეგა წულაია და მარიამ გოგიჩაიშვილი გაემგზავრნენ. სლოვენიაში მიწვეულ იქნა ქართველი მწვრთნელი ჯაბა ბაქრაძეც. ერთკვირიანი ვარჯიშების შემდეგ მწვრთნელებმა მსოფლიოს ჩემპიონატისთვის ევროპის გუნდი კემპის მონაწილეებისგან დააკომპლექტეს, სადაც ქართველებიდან ლუკა ალავიძე მოხვდა.

\*\*\*

Junior NBA-ს მსოფლიოს ჩემპიონატი ამერიკაში, ფლორიდის ქალაქ ორლანდოში, 7-12 აგვისტოს გაიმართა. შეჯიბრება ცალკე გოგონათა და ცალკე ვაჟთა შორის ჩატარდა. გათამაშების პრინციპის თანახმად, ვაჟთა მსოფლიოს ჩემპიონატში 16 გუნდმა მიიღო მონაწილეობა, რომლებიც თავდაპირველად ორად იყვნენ გაყოფილები. ერთ მხარეს გახლდათ ამერიკის რეგიონალური გუნდები, ხოლო მეორე მხარეს, დანარჩენი მსოფლიო - ევროპა, აფრიკა-ახლო აღმოსავლეთი, კანადა, ჩინეთი, მექსიკა, აზია პასიფიკი, ინდოეთი და სამხრეთ ამერიკა. ამერიკამაც და დანარჩენმა მსოფლიომაც საუკეთესო გუნდები გამოავლენეს, რომლებიც ერთმანეთს მსოფლიოს ჩემპიონატის ფინალში დაუპირისპირდნენ.

სამწუხაროდ, ფინალში ვერ მოხვდა ევროპის ნაკრები, რომლის ღირსებასაც ლუკა ალავიძე იცავდა. ევროპელები ნახევარფინალში აფრიკა-ახლო აღმოსავლეთის გაერთიანებულ ნაკრებთან 27:69 დამარცხდნენ და ტურნირს გამოეთიშვნენ. ფინალურ მატჩში ამერიკის ცენტრალური რეგიონის გუნდმა აფრიკა-ახლო აღმოსავლეთი დაამარცხა და მსოფლიოს ჩმპიონი გახდა.

13 წლის ლუკა ალავიძის ამერიკაში მიღებული უდიდესი საკალათბურთო შთაბეჭდილებები კი Junior NBA-ს მსოფლიოს ჩემპიონატის ელჩმა, მსოფლიო ვარსკვლავმა და უამრავი ბავშვის კუმირმა, დუეინ ვეიდმა გაამდიდრა, რომელიც ტურნირის მონაწილეებს შეხვდა და მათთან სურათები გადაიღო.

**Junior NBA camp and the world championship**

American National Basketball Association held the Junior NBA World Championship for the first time last year for which players have been selected through special camps from all the continents of the world.

The European Qualifying Camp was held in Slovenia, where gathered representatives of 17 countries of the continent, including Georgia. Luka Alavidze, Gega Tsulaia and Mariam Gogichaishvili went to Rogla as they were distinguished players of Junior NBA-GBF League 2017. Georgian coach Jaba Bakradze was also invited to Slovenia. After a week of training, coaches set the European team for the World Championship from the participants, where Luka Alavidze was chosen.

\*\*\*

The Junior NBA World Championship was held in Orlando, Florida, USA on August 7-12. The competition was held between girls and boys separately. According to the principle of the tournament, 16 teams took part in boys' world championship, they were initially devided into two groups. On one side were American regional teams, and the other side, the rest of the world - Europe, Africa-Middle East, Canada, China, Mexico, Asia Pacific, India and South America. The United States and the rest of the world have shown the best teams who would face each other in the World Cup final.

Unfortunately, the European team with Luka Alavidze did not play in the champions match. Europeans lost with Africa-Middle East 27:69 in the semifinals. In the final match the American Central Region team defeated Africa-Middle East and became the world champion.

Junior NBA World Cup Ambassador and a World Star, Dwyane Wade, who met the participants of the tournament enhanced the impressions of 13 year old Luka Alavidze.